31 ጥሪ 2019 ምንጪ ስእሊ, Addis Ababa Police ኣብ ኢትዮጵያ ዝውውር ዘይሕጋዊ ኣጽዋር ዝምልከት ዜና ምስማዕ ልሙድ እናኾነ ይመጽእ ኣሎ። ቅድሚ መዓልታት፡ ፖሊስ ከተማ ኣዲስ ኣበባ 3 ብሬን ዝዓይነቱ ዕጥቅታትን ብርክት ዝበለ ጠያይትን ሒዙ'ሎ። ጸብጻባት ከምዘርእይዎ፡ ካብ ሓምለ 2010 ዓ.ም ጀሚሩ ክሳብ ዝሓለፈ ወርሒ ጥቅምቲ፡ ኣስታት 8 ሽሕ ዝተፈላለዩ ዓይነት ዕጥቅታት ዶብ ሰጊሩ ናብ ኢትዮጵያ እንትኣቱ ተታሒዙ እዩ። ካልኦት ብኣሸሓት ዝቑጸሩ ዕጥቅታት ድማ፡ ኣብ ውሽጢ ዓዲ ካብ ቦታ ናብ ቦታ እንትዘዋወሩ ተተሒዞም እዮም። ኣብዝሓ ዓይነት ካብዞም ዕጥቅታት ሽጉጥን ክላሽንን ክኸውን ከሎ፤ ቁጽሪ ዝተሓዝ ጠያይቲ እውን ውሕድ ኣይኮነን። "ንጎረቤት ክልል ክወግእ ዕጥቂ ዘእቱ ኣሎ"፡ ኣብይ ኣሕመድ ንመንግስታት ክልል ትግራይን ፌደራልን ዘሰሓሕብ ዘሎ 'ኮሚሽን' ተንታኒ ጉዳያት ጸጥታ፡ ኣይተ ዳደ ደስታ "እቶም ዝተሓዙ ዘለዉ ውሑዳት እዮም። እቶም ዘሰክፉ፤ እቶም ዝተሓዙ ዘለዉ ዘይኮኑስ፡ እቶም ዘይተሓዙ ዕጥቅታት እዮም" ብምባል ዝውውር ዘይሕጋዊ ዕጥቅታት ካብዚ ኣሃዝ ኣዝዩ ዝገፍሕ ከምዝኾነ የብርሁ። ንምዃኑ፤ እዞም ዕጥቅታት ካበይ እዮም ዝመጽኡ ዘለዉ?
